Diari Oficial de la Generalitat Valenciana


Sumari del DOGV 6127, del 21-10-2009 (2009/11917)

RESOLUCIÓ de 6 d'octubre de 2009, del president de l'Agència Valenciana de l'Energia, per la qual es convoquen ajudes del Pla Renove de Calderes Domèstiques 2009, destinades a la substitució de les calderes actuals per altres de major eficiència energètica.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6127

Data del DOGV
:   21-10-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/11256


Data del document
:   06-10-2009

Organisme emissor
:   Agència Valenciana de l'Energia, AVEN

Tipus de document
:   Resolució

Anàlisi jurídica

 Descriptors 

:   * societat sense fins de lucre
    * ajuda pública
    * suport econòmic
    * política energètica
    * energia renovable
    * comerç al detall
    * caldera
    * persona física
    * persona jurídica

RESOLUCIÓ de 6 d'octubre de 2009, del president de l'Agència Valenciana de l'Energia, per la qual es convoquen ajudes del Pla Renove de Calderes Domèstiques 2009, destinades a la substitució de les calderes actuals per altres de major eficiència energètica. [2009/11989]  
Hui en dia, una part important del parc de calderes domèstiques de les llars i dels xicotets terciaris de la Comunitat Valenciana posseïx una notable antiguitat, la qual cosa suposa un consum d'energia més elevat del que cabria esperar, en ser equips amb un rendiment energètic menor. No obstant això, el consum d'energia d'estos aparells pot reduir-se significativament, incentivant la instal·lació d'equips d'alta eficiència energètica a la Comunitat Valenciana.  
El Reial Decret 275/1995, de 24 de febrer, homogeneïtza el sistema d'informació relatiu als nivells de rendiment per a les calderes noves d'aigua calenta alimentades amb combustibles líquids o gasosos, amb la intenció de facilitar al públic la possibilitat de triar els que tinguen un millor rendiment energètic i així induir els fabricants a adoptar mesures que reduïsquen el consum, i contribuir a l'objectiu general de l'ús racional dels recursos naturals.   
Estos equips més eficients energèticament, no obstant això, tenen un preu superior al preu mitjà del mercat, el qual varia segons el tipus de caldera. Contràriament, el consum energètic al llarg de tota la seua vida útil és inferior, i per tant, menor la factura energètica que haurà de pagar el consumidor. Així, en els casos analitzats, l'estalvi energètic obtingut permet al comprador recuperar, en part, el sobrepreu pagat durant la vida de l'equip.  
Per a això, es considera convenient incorporar un incentiu econòmic que anime el comprador a adquirir un equip més eficient energèticament.  
L'Agència Valenciana de l'Energia (AVEN) creada per la Llei 8/2001, de 26 de novembre, com a entitat de dret públic, sotmesa al dret privat, té com a finalitat el desenvolupament d'actuacions en la política energètica en l'àmbit de la Comunitat Valenciana, d'acord amb les directrius generals del Govern Valencià, i la tramitació i gestió d'ajudes i d'incentius financers per a fins de conservació, estalvi, diversificació, desenvolupament energètic i energies renovables és una de les funcions pròpies de l'AVEN.  
En este sentit, en data 28 de març de 2008 es va firmar un conveni de col·laboració amb l'Institut per a la Diversificació i Estalvi d'Energia on es fixen diversos mecanismes per a la consecució dels objectius d'estalvi i eficiència energètica plantejats en el Pla d'Acció de l'Estratègia d'Estalvi i Eficiència Energètica a Espanya en l'àmbit de la Comunitat Valenciana i els propis del Pla d'Estalvi i Eficiència Energètica de la Comunitat Valenciana, entre els quals s'inclouen els reflectits en esta resolució.  
Per tot el que s'ha exposat i dins del marc jurídic establit, resolc:  
Article 1. Objecte i beneficiaris  
L'objecte d'esta resolució és convocar les ajudes de l'Agència Valenciana de l'Energia, en el marc del Pla Renove de Calderes Domèstiques de la Comunitat Valenciana 2009, destinat a la renovació de les calderes actuals per altres de major eficiència energètica, tal com es descriu en l'article 4 i d'acord amb el conveni de col·laboració de l'Agència Valenciana de l'Energia amb l'Institut per a la Diversificació i Estalvi d'Energia, firmat el 28 de març de 2008.   
Es consideren beneficiaris de les ajudes totes les persones físiques o jurídiques de naturalesa pública o privada residents a la Comunitat Valenciana.  
No podran obtindre la condició de beneficiaris els sol·licitants en què concórrega alguna de les circumstàncies previstes en l'article 13 de la Llei 38/2003, de 17 de novembre, General de Subvencions.  
Article 2. Marc normatiu  
Les ajudes recollides en esta resolució es concediran d'acord amb el conveni de col·laboració subscrit entre l'Agència Valenciana de l'Energia i l'Institut per a la Diversificació i Estalvi d'Energia de 28 de març de 2008 on es regulen els mecanismes de col·laboració per a aconseguir els objectius previstos en el Pla d'Acció de l'Estratègia d'Estalvi i Eficiència Energètica 2008-2012 en l'àmbit de la Comunitat Valenciana.  
Article 3. Línia pressupostària  
Les ajudes que es regulen en esta resolució es concediran a càrrec dels pressupostos del Pla d'Acció de l'Estratègia d'Estalvi i Eficiència Energètica a Espanya 2008-2012, exercici 2009, que gestiona l'Agència Valenciana de l'Energia a la Comunitat Valenciana.  
La quantitat màxima destinada per a esta convocatòria de subvencions és de sis-cents mil euros (600.000 euros), que es finançaran a càrrec del capítol de transferències de capital del pressupost de l'Agència Valenciana de l'Energia.  
La quantitat global màxima indicada podrà ser modificada mitjançant una resolució del director de l'Agència Valenciana de l'Energia en funció del desenvolupament del pla i del pressupost disponible.  
Article 4. Actuacions objecte de subvenció  
Es considera com a activitat susceptible d'ajuda:  
- Substitució d'una caldera que utilitze qualsevol combustible per una caldera d'alta eficiència o condensació que utilitze gas natural o gasos liquats del petroli (GLP).  
- Substitució d'una caldera que utilitze gasoil per una caldera de condensació que funcionen també amb gasoil.  
La nova caldera haurà de pertànyer a una instal·lació individual o col·lectiva de calefacció, tindre una potència nominal compresa entre 15 i 70 kW i aconseguir altes prestacions energètiques segons la classificació següent:  
a) Caldera d'alta eficiència de gas natural o GLP. Calderes estanques de només calefacció o mixtes amb microacumulació, que utilitzen gas natural o GLP i que complisquen les característiques següents:   
- Rendiment a potència nominal (Pn) = 90 + 2 log Pn (en percentatge).  
- Rendiment a càrrega parcial = 86 + 3 log Pn (en percentatge).  
- Nivell emissions de NOx classe 5.  
- Encesa electrònica.  
- Seguretat de flama  
b) Caldera de condensació de gas natural o GLP. Caldera estanca de condensació de només calefacció o mixta, que utilitze gas natural o GLP i que complisca amb les característiques següents:  
- Rendiment a potència nominal (Pn) = 93 + 2 log Pn (en percentatge).  
- Rendiment a càrrega parcial = 89 + 3 log Pn (en percentatge).  
- Encesa electrònica.  
- Seguretat de flama.  
c) Caldera de condensació de gasoil. Caldera estanca de condensació de només calefacció o mixta, que utilitze gasoil i que complisca les característiques següents:  
- Rendiment a potència nominal (Pn) = 93 + 2 log Pn (en percentatge).  
- Rendiment a càrrega parcial = 89 + 3 log Pn (en percentatge).  
- Encesa electrònica.  
- Seguretat de flama.  
El rendiment a potència nominal (Pn) serà per a una temperatura mitjana de l'aigua en la caldera de 70ºC i el rendiment a càrrega parcial es definix per a una càrrega del 0,3 Pn i una temperatura mitjana de l'aigua en la caldera de = 50ºC.  
La caldera que s'ha d'instal·lar haurà d'estar inclosa en la Llista Renove Calderes. Esta llista estarà formada per un conjunt de models dels productes eficients dels fabricants implicats en esta campanya, que complisquen allò que s'ha especificat en este article. Esta llista es podrà consultar tant en la pàgina web de l'AVEN, com en l'oficina de campanya i serà actualitzada durant el període de duració de la campanya, i inclourà nous equips o modificarà els ja existents. Per a això, els fabricants de calderes hauran de dirigir-se a l'AVEN i presentar documentació que acredite que es complixen les característiques exigides en el primer paràgraf d'este article.  
No serà objecte de subvenció la substitució d'una caldera col·lectiva o centralitzada que done servici a diversos habitatges per calderes individuals ubicades en cada un dels habitatges. En el mateix sentit no serà subvencionable la substitució d'una caldera individual per una caldera col·lectiva o centralitzada que done servici a diversos habitatges.  
Les calderes eficients objecte d'estes ajudes han de tindre com a destí final la seua instal·lació dins el territori de la Comunitat Valenciana.  
Serà condició indispensable que l'aparell substituït siga retirat del mercat, fet que serà acreditat per l'empresa instal·ladora o l'instal·lador en firmar el bo de l'ajuda, disponible en la pàgina web de l'AVEN o en l'oficina de campanya.  
Només serà subvencionable la compra, per cada beneficiari d'una única caldera i sempre amb la corresponent substitució de l'aparell antic per un nou equip dels especificats en la Llista Renove Calderes.  
Article 5. Criteris de repartiment i quantia de la subvenció  
Les ajudes regulades en esta resolució s'han de concedir amb subjecció als principis de publicitat, concurrència i objectivitat.  
La quantia d'ajuda individual per a cada aparell és la següent:  
  
La quantia de l'ajuda per a l'adquisició de l'aparell, no podrà suposar en cap cas una reducció del preu de la instal·lació superior al 25%, per la qual cosa s'haurà de reduir si és el cas la quantia de l'ajuda fins al dit límit. S'entén per preu de la instal·lació, el preu de l'equip i el seu muntatge, IVA no inclòs.  
Article 6. Termini per a adquirir les calderes  
La data d'inici de la campanya serà el dia de la publicació d'esta resolució en el Diari Oficial de la Comunitat Valenciana i finalitzarà el 30 d'abril de 2010, o en el moment d'esgotament de la quantia econòmica assignada a esta convocatòria. Si esta circumstància es produïra amb anterioritat al 30 d'abril de 2010, se suspendrà la concessió de les ajudes per mitjà de publicació en el Diari Oficial de la Comunitat Valenciana.  
Article 7. Procediment  
L'Agència Valenciana de l'Energia, per al desenvolupament de les distintes actuacions que s'hagen d'escometre fruit d'esta resolució, podrà contractar els servicis externs que considere necessaris a través de les vies establides en el Text Refós de la Llei de Contractes de les Administracions Públiques (TRLCAP), de manera que, pel que fa a recursos i mitjans disponibles es referix, es garantisca el funcionament correcte de la línia d'ajudes, i s'hauran de realitzar, entre altres, les actuacions següents:  
1. Posar en marxa una oficina de campanya dotada de l'adequada centraleta d'atenció telefònica i els mitjans humans i informàtics necessaris per a poder realitzar el control i la gestió de les ajudes.  
2. Verificar, el compliment i l'efectivitat de les condicions establides per a atorgar les subvencions i comprovar per a això els justificants presentats. Les ajudes objecte d'esta campanya es canalitzaran a través dels instal·ladors i de les empreses instal·ladores adherides a esta, segons el procediment següent:  
a) Els instal·ladors o les empreses instal·ladores que desitgen participar en el Pla Renove de Calderes Domèstiques 2009 hauran d'adherir-se a la campanya i complir els compromisos establits en l'article 11 d'esta resolució, per mitjà de l'entrega en l'oficina de campanya de la fitxa d'adhesió, disponible en la pàgina web de l'AVEN i en l'oficina de campanya, i la documentació corresponent.   
b) Una vegada el beneficiari decidisca dur a terme la substitució de la caldera, es posarà en contacte amb un instal·lador o empresa instal·ladora adherida a la campanya. Si no disposara d'un instal·lador, l'oficina de campanya podrà informar-lo sobre quins són els instal·ladors i les empreses instal·ladores adherides a la campanya indicada.  
c) L'instal·lador o l'empresa instal·ladora sol·licitarà a l'oficina de campanya un número de bo, que serà únic per a cada instal·lació, i facilitarà les dades relatives al titular de la dita instal·lació i a l'instal·lador o empresa instal·ladora.  
d) A continuació es durà a terme la substitució de l'equip per part d'un instal·lador o empresa instal·ladora adherida a la campanya del Pla Renove de Calderes Domèstiques 2009. Una vegada realitzada la substitució esmentada, l'instal·lador li descomptarà al beneficiari del preu final de l'equip l'import establit com a ajuda en l'article 5, segons el tipus de caldera. El dit descompte haurà d'aparéixer en la factura tal com s'indica en l'article 8.  
f) L'instal·lador o empresa instal·ladora procedirà a omplir en triple versió el bo d'ajuda, disponible en la pàgina web de l'AVEN i en l'oficina de campanya. Una vegada omplit correctament, el bo haurà de ser firmat pel comprador i l'instal·lador/empresa instal·ladora, i el beneficiari es quedarà una còpia com a justificant de l'ajuda rebuda.  
g) La nova instal·lació haurà de complir el Reglament d'Instal·lacions Tèrmiques dels Edificis (RITE), aprovat pel Reial Decret 1027/2007 i amb la resta de normativa vigent que s'aplique en el moment de dur a terme la instal·lació.  
h) Una vegada finalitzada completament l'actuació objecte d'ajuda, inclòs el pagament total de la instal·lació, l'instal·lador/empresa instal·ladora haurà d'aportar a l'oficina de campanya la documentació que s'indica en l'article 8 per a poder rebre l'import del descompte realitzat. Així mateix, es podrà requerir al beneficiari qualssevulla altres dades, documents i informes complementaris que resulten necessaris per a la comprovació del canvi d'equip.  
i) El pagament del descompte es realitzarà a l'instal·lador/empresa instal·ladora segons s'indica en l'article 9.  
Article 8. Documentació que cal aportar  
L'empresa instal·ladora o instal·lador aportarà a l'oficina de campanya la següent documentació per a poder rebre el descompte realitzat:  
1. Fotocòpia del DNI o targeta d'identificació fiscal del comprador. En el cas d'estrangers que residisquen a la Comunitat Valenciana, s'aportarà fotocòpia del NIE en vigor o certificat de registre de resident comunitari junt amb la fotocòpia del passaport en vigor  
2. Còpia del bo d'ajuda disponible en la pàgina web de l'AVEN o en l'oficina de campanya, firmat pel comprador (en el cas d'empreses haurà de tindre el segell d'esta i la firma del representant legal) i firmat i segellat per l'instal·lador o l'empresa instal·ladora. No s'acceptaran bons d'ajuda que no estiguen completament omplits, amb el corresponent número de bo assignat per l'oficina de campanya.  
3. Còpia compulsada del document de legalització de la instal·lació en la Conselleria d'Indústria, Comerç i Innovació. Com a document de legalització de la instal·lació s'entregarà el Certificat Final d'Obra d'Instal·lació Tèrmica en Edifici en el qual es detalle clarament la marca i el model de la caldera instal·lada.  
4. Document relatiu a la caldera substituïda que acredite que es tracta efectivament d'una renovació, per exemple: factura de compra de la caldera, garantia SAT, revisió, factures de reparacions, certificats d'instal·lació, factures de combustible on s'observe l'històric de consums de gas o els consums de calefacció, etc.  
5. Duplicat o còpia de la factura de venda i instal·lació de la caldera, que haurà de reflectir com a mínim:  
- Data de venda.  
- Dades de l'empresa instal·ladora (persona jurídica, CIF i segell original).  
- Dades del beneficiari (nom, cognoms, DNI, domicili i telèfon de contacte).  
- Dades de la caldera venuda i instal·lada (tipus, marca i model).  
- Adreça d'instal·lació de la caldera.  
- Desglossament del cost de la caldera, muntatge, IVA. El descompte corresponent al Pla Renove de Calderes 2009, es realitzarà després d'aplicar l'IVA, i perquè quede constància d'este s'especificarà en una línia el concepte Descompte Pla Renove de Calderes Domèstiques 2009 i la quantitat corresponent d'ajuda en euros, en funció del tipus de caldera.  
6. Justificants de pagament. Si el pagament es realitza per mitjà de xec nominatiu haurà d'adjuntar-se còpia del dit xec junt amb la còpia de l'extracte bancari del beneficiari que acredite que el destinatari del pagament coincidix amb l'emissor de la factura. Si el pagament es realitza mitjançant una orde de transferència, haurà d'adjuntar-se una còpia de la dita orde on aparega el concepte d'esta. No s'acceptaran pagarés com a justificant de pagament.  
El termini màxim per a entregar tota la documentació especificada en este article serà el 30 de juny de 2010.  
Article 9. Pagament de les ajudes  
L'entrega i la disposició dels fons de les ajudes regulades en esta convocatòria la realitzarà, l'Agència Valenciana de l'Energia a través de transferències bancàries als instal·ladors amb la comprovació prèvia del bo i la documentació annexa de cada renovació de caldera.   
Article 10. Obligacions dels beneficiaris que adquirisquen calderes  
Els beneficiaris que adquirisquen alguna caldera objecte d'esta resolució estan obligats a:  
a) Estar al corrent de les obligacions tributàries i, si és el cas, de la Seguretat Social, per a la qual cosa hauran de firmar una declaració responsable inclosa en el bo d'ajuda.  
b) Posar a disposició de l'instal·lador, per a la retirada corresponent, la caldera antiga.  
c) Seguir la metodologia i el procediment que indica esta resolució.  
d) Sotmetre's a les actuacions de comprovació que duga a terme l'Agència Valenciana de l'Energia, i a les actuacions de control financer que corresponen a la Intervenció General de la Generalitat i a la Sindicatura de Comptes, en relació amb les subvencions i ajudes concedides.  
Article 11. Empreses instal·ladores: adhesions i obligacions  
1. Adhesions  
a) Les empreses instal·ladores o instal·ladors que vulguen participar en la campanya del Pla Renove de Calderes Domèstiques 2009 hauran de tindre el domicili, la seu social o l'establiment de producció a la Comunitat Valenciana.  
b) Les empreses instal·ladores o instal·ladors interessats a participar i col·laborar en la campanya d'ajudes hauran de fer entrega en l'oficina de campanya de la corresponent fitxa d'adhesió degudament omplida, i adjuntar els documents que s'indiquen en esta, segons model normalitzat disponible en la pàgina web de l'AVEN i en l'oficina de campanya. L'adhesió podrà dur-se a terme des de l'entrada en vigor d'esta resolució fins al 31 de març de 2010.  
c) Les empreses instal·ladores/instal·ladors que hagen formalitzat l'adhesió hauran d'informar els beneficiaris de quin és el procediment per a l'adquisició de calderes a través del Pla Renove de Calderes Domèstiques 2009.  
d) L'entrega del material necessari per al desenvolupament de la campanya d'ajudes (bons, fullets, cartells, procediments, etc.) es realitzarà directament a través de l'oficina de campanya.  
e) La llista dels instal·ladors i de les empreses instal·ladores adherides es publicarà en la pàgina web de l'Agència Valenciana de l'Energia, , i es trobarà disponible a l'oficina de campanya.  
2. Obligacions. Són obligacions dels instal·ladors i de les empreses instal·ladores adherides:  
a) Inutilitzar i retirar els equips substituïts fins a un gestor per al posterior tractament. En este sentit, l'instal·lador/empresa instal·ladora adherida haurà de certificar l'entrega de cada una de les calderes que tramite per al reciclat corresponent, per mitjà de la firma del bo d'ajuda.  
b) Realitzar el descompte de l'ajuda sempre en el moment del pagament de la instal·lació i entregar, als beneficiaris de les ajudes, el corresponent cos del bo d'ajuda com a justificant de l'ajuda rebuda, així com la factura original de l'aparell adquirit on conste el descompte realitzat en concepte de l'ajuda.  
c) Seguir la metodologia i els procediments que es definixen per al desenvolupament de la campanya, i acceptar les resolucions que en cas de dubte o litigi decidisca la Comissió de Control i Seguiment de la Campanya.  
d) Col·laborar activament en la difusió i el suport dels objectius de la campanya relatius a:  
- Donar a conéixer i difondre l'existència de les calderes de condensació.  
- La sensibilització cap a l'estalvi i l'eficiència energètica.  
e) Participar en les sessions de formació/comunicació que s'organitzen per part de l'AVEN o en nom seu, en les quals s'explicarà el contingut de la campanya i la finalitat d'esta.  
f) Tramitar, omplir i remetre a l'Oficina de Campanya, els corresponents bons d'ajudes i documentació complementària segons les condicions que s'establixen en l'article 8 d'esta resolució.  
g) Sotmetre's a les actuacions de control que duga a terme l'Agència Valenciana de l'Energia i a les actuacions de control financer que realitzen la Intervenció General de la Generalitat i la Sindicatura de Comptes.  
Article 12. Comissió de control i seguiment  
Es crea una comissió per a dur a terme el control i seguiment de les ajudes previstes en esta resolució, que estarà integrada per les persones següents:  
- El cap d'Àrea d'Energia de l'Agència Valenciana de l'Energia.  
- El cap d'Àrea d'Administració de l'Agència Valenciana de l'Energia.  
- Un representant de l'oficina de campanya que durà a terme el control i la gestió de les ajudes   
Article 13. Infraccions i sancions  
L'incompliment, per part dels beneficiaris, instal·ladors, oficina de campanya o de l'Agència Valenciana de l'Energia, dels requisits que establix esta resolució i la normativa reguladora se sotmetrà al règim d'infraccions i sancions fixat en el títol IV de la Llei 38/2003, de 17 de novembre, General de Subvencions (BOE 18.11.2003).  
Així mateix i complementàriament al que establix el paràgraf anterior, els instal·ladors i les empreses instal·ladores adherides que durant el transcurs de la campanya cometen irregularitats entorn dels requisits exigits per al funcionament correcte del Pla Renove de Calderes Domèstiques 2009 (vendes sense renovar caldera, instal·lació no realitzada per l'instal·lador o l'empresa instal·ladora adherida, campanyes de promoció enganyoses, etc.) seran automàticament donats de baixa de la campanya en curs i podran ser exclosos de futures campanyes del Pla Renove de Calderes.  
DISPOSICIÓ ADDICIONAL  
Única  
Les ajudes arreplegades en esta resolució, a excepció d'aquelles els beneficiaris de les quals siguen particulars, entitats i institucions sense ànim de lucre que no puguen mamprendre activitats econòmiques que repercutisquen en tercers, estan sotmeses als requisits establits en el Reglament (CE) número 1998/2006 de la Comissió, de 15 de desembre de 2006, relatiu a l'aplicació dels articles 87 i 88 del Tractat sobre ajudes de minimis.  
Així, l'import de les ajudes no podrà fer que l'import total de les ajudes de minimis que reba el beneficiari durant un període de tres exercicis fiscals siga superior al límit de 200.000 euros, per la qual cosa es calcularà la quantia total d'ajudes atorgades en l'exercici en curs i en els dos exercicis anteriors  
DISPOSICIÓ FINAL  
Única  
Es faculta el director de l'Agència Valenciana de l'Energia per a dictar les resolucions necessàries per al desenvolupament, l'eficàcia i l'execució d'esta resolució.  
Esta resolució entrarà en vigor el dia de la publicació en el Diari Oficial de la Comunitat Valenciana.  
València 6 d'octubre de 2009.- El president de l'Agència Valenciana de l'Energia: Mario Flores Lanuza.